Gebruikerbespreking:Hansjoseph - Wikipedia

# Gebruikerbespreking:Hansjoseph

### vanuit Wikipedia, die vrye ensiklopedie.

Ek is 'n afgetrede akademikus wat 'n nuwe stokperdjie soek. hansjoseph 18:17, 24 April 2007 (UTC)

Welkom by die Afrikaanse Wikipedia. Ons is maar nog 'n klein gemeenskap, maar het die afgelope naweek die 7000-artikels-mylpaal verbygesteek. Sien gerus Wikipedia:Welkom nuwelinge wat dinge mooi verduidelik vir nuwelinge of vrae gerus by die Wikipedia:Geselshoekie wanneer jy vrae het. Die Wikipedia:Gebruikersportaal het ook 'n paar nuttige skakels. Anrie 18:35, 24 April 2007 (UTC)

## [wysig] Dankie

Hi Anri, Dankie vir die welkomboodskap. Ek voel nog bietjie vreemd hier. Hoe kry ek die sjabloon vir "taalkennis" Dankie by voorbaat hansjoseph 18:44, 24 April 2007 (UTC)

Ek neem aan jy bedoel die Taalvaardigheidsjabloon (ook genoem die Babelsjabloon)? Die sjabloon is te vinde by Sjabloon:Babel, maar as jy dit op jou gebruikersblad wil plaas hoef jy slegs in te tik {{Babel|af|en-4|nl-2}}. Die "Babel" gedeelte verwys na die sjabloon wat gebruik word: die "af" is vir Afrikaans, die "en" vir Engels en die "nl" vir Nederlands. Die getalle naas elkeen verwys telkens na die vlak van taalvaardigheid (geen - moedertaal, 4-vlot, ens. tot 0). Die "|" strepies vertel vir die sjabloon dat daar nou na 'n volgende reëltjie geskuif word. Daar is êrens 'n lys met die kodes vir al die tale, maar ek kan glad nie onthou waar ek dit laas gesien het nie. Al die moontlike gebruikersjablone word gebêre in Kategorie:Gebruiker sjablone, alhoewel dit seker 'n bietjie oorweldigend kan lyk vir 'n nuwe gebruiker. Ek sal bietjie kyk of ek kan onthou waar daai lys is... Anrie 18:59, 24 April 2007 (UTC)

## [wysig] Verwelkoming

'n Hartlike welkom van my kant af ook. Hoop jy geniet jou betrokkenheid hier. --RM 15:57, 26 April 2007 (UTC)

## [wysig] Verwysings

Hallo daar...

Dit is nie die gebruik om verwysings by te voeg by gebeure op datumsbladsye nie (soos 474 v.C.), die artikels waarna verwys word behoort wel verwysings of 'n bronnelys te bevat. Dit spaar mens maar net 'n bietjie moeite. Die "Etruske" wat jy daar noem is nie miskien dieselfde mense as die waaroor die artikel Etruskers handel nie? Anrie 13:58, 27 April 2007 (UTC)

N.S. Terloops, ek het jou vraag oor naamkonvensie by my gebruikersblad geantwoord [1], dis gebruiklik om gesprekke by een plek te hou, anders as 'n oor-en-weer geselsery. (Ek het nie geweet of jy hiervan bewus was nie.) Anrie 13:58, 27 April 2007 (UTC)

Weereens dankie Anrie. Ek het die goed oor die naamkonvensie gekry. Jy is reg oor die Etruske of Etruskers. Ek sal my bladsy wysig na Etruskers.

## [wysig] Binomiale naam

Dag, Hansjoseph en welkom van my ook. Ek let nou die vernaderinge op aan die voëlspesies, en dog ek kan dalk bietjie moeite spaar: Anrie is besig om die tabelle te vervang met 'n sjabloon wat die teks in een plek bevat. Kyk bv. na hierdie wysiging: [2] As mens dus die voëlspesies oorskakel na die nuwe sjabloon, is dit hopelik nie nodig om nou aandag te gee aan die binomiaalprobleem nie. Groete, Alias 14:36, 3 Mei 2007 (UTC)

Dankie Alias, Ek sien daar is nou 'n sjabloon taksoboks wat dit regmaak. Dit is die regte manier. Anrie is 'n besige oudjie en baie behulpsaam ook. Dankie vir die waarskuwing. Groete

hansjoseph 14:39, 3 Mei 2007 (UTC)

## [wysig] Aanstuur van "Aleksander die grote"

Hallo daar...

Ek het jou vraag geantwoord by die Geselshoekie, maar dit goedgedink om dit hier ook te doen, aangesien dit bietjie remoerig is daar en jy my miskien nie kon hoor bo al die lawaai nie. :)

Aangesien "Aleksander die Grote" reeds bestaan as 'n aanstuurblad, sal jy 'n administrateur moet vra om dit te skrap. Eers dan kan die inligting van "Alexander" na "Aleksander" geskuif word, en die "Alexander"-blad dan as aanstuurblad gebruik word. Die aktiefste administrateurs is Gebruiker:Alias, Gebruiker:Laurens en Gebruiker:RAM. Anrie 08:10, 7 Mei 2007 (UTC)

Dankie Anrie, Soos altyd behulpsaam en vinnig. Ek sal een van die admins vra.

Groete

hansjoseph 08:58, 7 Mei 2007 (UTC)

## [wysig] Lys van taalkodes

Ek besef dis nou heeltemal te laat, maar ek het vandag die lys van taalkodes ontdek waarna ek in ons eerste gesprek verwys het. Dit is verkrygbaar by Wikipedia:Babel, miskien is dit eendag in die toekoms nuttig?

Ek het ook vandag die bladsy Wikipedia:Lys van sjablone 'n "facelift" gegee - daar is miskien 'n paar sjablone wat vir jou van nut kan wees. Anrie 18:16, 10 Mei 2007 (UTC)

Hi Anrie, Dankie oor die taalkodes. Jy is reg, ek het reeds my taalkodes gekry deur dit van ander gebruikers te kopieer.

Ek gaan beslis na die lys van sjablone kyk, dit was bietjie chaoties daar. Groete hansjoseph 18:23, 10 Mei 2007 (UTC)

## [wysig] Pouse

Hallo daar...

Die inligtig wat jy tot Lys van pouse gevoeg het is nogal indrukwekkend. Ek weet egter nie veel onder die onderwerp nie en wou jou graag vra of jy nie dink dié inligting ook sou pas by die artikel Pous nie? Anrie 15:40, 12 Mei 2007 (UTC)

  Hi Anrie,
  Is jy rêrig 'n "sy" soos Morne sê?

  Jy is reg, die inligting kan ook by die pous-artikel hoort. Ek wil dit egter nie graag by die lys verwyder nie omdat dit veral op die lys betrekking het. Duplisering is seker ook nie die gewenste weg nie. Sal ek 'n verwysing by die pous-artikel insit?

  Groete

  hansjoseph 16:02, 12 Mei 2007 (UTC)

    Ja... ek is 'n "sy". Moenie bekommer nie: baie mense maak die fout - ek dink dis my growwe stem. :-)

    Ek stem saam dat die inligting nie by die lys verwyder moet word nie, soos jy noem, dit het betrekking tot die lys. Dis egter algemeen dat dieselfde inligting in meer as een artikel voorkom: Die artikel Mars se natuurlike satelliete en Phobos (maan) bevat noodgedwonge baie van dieselfde feite.

    Ek het self nie 'n probleem met 'n duplisering van die inligting nie - myns insiens is dit 'n logies om te verwag as dieselfde persoon tot beide artikels bygedra het. Pous is tans so 'n klein artikeltjie, ek het net gedink dat die inligting daar ook van nut kon wees. Anrie 16:24, 12 Mei 2007 (UTC)

  Hi Anri,

  Sê jou wat; Ek is besig met die Pouse in die algemeen. Ek sien die Hollanders het 'n mooi artikel oor 'Paus' waarvan die Afrikaanse skynbaar 'n klein sinopsis is. Die artikel verwys ook na die inligting in die lys. Ek sal die Hollandse artikel vertaal en die Afrikaanse een daarmee vervang.

  Groete

hansjoseph 16:46, 12 Mei 2007 (UTC)

    Klink na 'n goeie idee. Dankie vir jou moeite. Anrie 17:15, 12 Mei 2007 (UTC)

## [wysig] John Milton

Ek sien jy het 'n boodskappie op Renier se besprekingsblad gelos - ek het dit oorgekopieer want dit het nie verskyn nie. Soos jy kan sien uit hierdie bladsy het ek al 'n paar besprekings daar gehad wat nie verskyn het nie. Die rede is omdat Renier 'n paar aanstuurbladsy na sy besprekingsblad het: wanneer die blad deur so 'n aanhalingsblad ge"acces" word, word enige nuwe boodskappe op die aanstuurblad en nie op sy besprekingsblad geplaas nie. Ingewikkeld en irriterend, maar daar het jy dit. Dit is dus raadsaam om altyd te sien wat die wysigingsvenster sê: wanneer dit sê "Besig om Gebruikerbespreking:RAM te wysig" is alles goed, maar as dit "Gebruikerbespreking: Renier Maritz" of "Gebruikerbespreking:RM" weergee, dan gaan die boodskap nie op die eindelike bladsy verskyn nie. Anrie 14:40, 29 Mei 2007 (UTC)

  Dankie Anrie. Ek kan vaagweg herinner dat ek soiets gesien het. Dankie vir jou moeite.
  Groete

hansjoseph 14:52, 29 Mei 2007 (UTC)

## [wysig] Skakels na ander Wiki's

Halloo...

Ek wil maar net noem, want ek weet nie of jy hiervan bewus is nie: dit is moontlik om 'n skakel na anderstaliges Wikipedia-artikels te skep deur, bv. [[:en:Pope Soter]] te tik. Dus 'n gewone skakel, soos vir hier, maar met die taalkode vooraan (en = Engels, de = Duits en nl = Nederlands). (Ek verwys nou na jou notas vanwaar jou vertalings gedoen is.) Die dubbelpunt vooraan die "en" is ook belangrik, 'n skakel sonder die dubbelpunt heel vooraan sal 'n skakel na die verwysde bladsy aan die linkerkant van die bladsy plaas. Dié interwiki-skakels is natuurlik wel nuttig sodat daar ook gesien kan word in watter ander tale die artikel verskyn en word gewoonlik onder-aan die bladsy, onder al die ander inligting, geplaas.

Laaste, maar nie die minste nie, die korrekte kategorie is "Pouse" en nie "Pous" nie - ek weet die Nederlandse Wikipedie gebruik die enkelvoud vir die benaming van kategorieë, maar hier gebruik ons wel die meervoud. (Ek sal die paar artikels self vanaand korrigeer - moenie sorge daaroor maak nie.)

Soos ek bo genoem het, ek noem maar net hierdie dingetjies want ek weet nie of jy enigsins bewus is hiervan nie.

Groetnis, Anrie 15:09, 31 Mei 2007 (UTC)

N.S. Dankie vir jou bydraes, dis lekker om te sien hoe die skakels by die poussjabloon ingevul word.

  Dankie Anri,
  Daar is nog baie wat ek moet leer.
  Sal aandag gee aan die sake.
  Groete --hansjoseph 15:21, 31 Mei 2007 (UTC)

    Geen sorge... ek wil glad nie hê jy moet dink dat ek jou die Leviete voorlees of iets nie. Daar is so baie om te leer, dus noem ek maar net die dingetjies wat ek dink jy kan gebruik. Anrie 15:51, 31 Mei 2007 (UTC)

  Hi Anrie,
  Reg so. Ek is nie Morne nie. ;)
  Groete --hansjoseph 15:54, 31 Mei 2007 (UTC)

    Net 'n vinnige "dankie": ek wou daardie artikels herkategoriseer toe sien ek dat jy dit reeds gedoen het. Anrie 20:44, 31 Mei 2007 (UTC)

## [wysig] "Redelike gebruik"-beleid.

Hallloooo...

As jy wil stem oor die "redelike gebruik"-beleid is die regte plek om dit te doen hier. Anrie 17:24, 2 Junie 2007 (UTC)

## [wysig] Kalenders

Haai Hansjoseph.

Ek neem aan dat dit meer is wat jy ingedagte gehad het? Anrie 11:09, 9 Julie 2007 (UTC)

  Dis reg Anri, nou moet ons dit elke jaar verander?? Groete hansjoseph 11:18, 9 Julie 2007 (UTC)
    Op die oomblik, ja, maar dit vat eintlik baie minder moeite as wat mens sal verwag. Ek was juis op pad na 'n paar ander wp's om te sien hoe hulle die saak benader. Anrie 11:18, 9 Julie 2007 (UTC)

## [wysig] Vordering met Pouse

Haai, Hansjoseph

Ek wou maar net dankie sê vir jou volgehoue bydraes - dit lyk waaragtig mooi om te sien hoe jy die poussjabloon "inkleur". Te danke aan jou werk aan die datumbladsye sal jy sien daar verskyn nou ook van jou artikels by die "Hierdie dag in die geskiedenis"-afdeling op die voorblad: Wikipedia:Uitgesoekte herdenkings/21 Julie, Wikipedia:Uitgesoekte herdenkings/28 Julie, Wikipedia:Uitgesoekte herdenkings/2 Augustus. Groete, Anrie 16:07, 30 Julie 2007 (UTC)

Ontsluit van "http://af.wikipedia.org../../../h/a/n/Gebruikerbespreking%7EHansjoseph_857f.html"

##### Views

- Gebruikerblad
- Bespreking
- Huidige wysiging

##### Soek